মনোয়ারা বেগম আরো বলেন, ‘৩০ বছর আগে দৈনিক ৫ টাকা মজুরিতে কাজ শুরু করে এখন ২৫০ থেকে ৩০০ টাকা মজুরি পাই। কোনোদিন কাজ পাই আবার কোনোদিন পাই না। যেদিন কাজ পাই না সেদিন বাড়ি ফিরে যাই। কাজ করে এক মেয়েকে বিয়ে দিয়েছি। ছেলে ছোট্ট একটা দোকান করে। দোকানের আয় দিয়ে সংসার চলে না। তাই কাজ নেওয়ার জন্য হাটে আসি। এখন বয়স হয়েছে আগের মতো ভারী কাজ করতে পারি না। ফলে অনেক সময় কাজ পাই না। পুরুষরা পায় ৪০০ টাকা আমরা পাই ২৫০ টাকা থেকে ৩০০ টাকা। আমরাও পুরুষের সমান কাজ করি কিন্তু আমাদের দেয় কম টাকা। বর্ষায় তো কোনো কাজই পাই না। কোনো কোনো দিন এক বেলা খেয়ে দিন পার করতে হয়। বয়স্ক ভাতার কার্ডও নেই আমার।’